kardosdrur/scandi-wiki huggingface dataset:
Jean Grey

Jean Grey er en fiktiv superheltinde som lever i Marvel Comics Universet. Hun er blevet kaldt Marvel Girl og senere Phoenix, Jean Grey er bedst kendt som et medlem af X-Men. Hun blev skabt af forfatteren Stan Lee og tegneren Jack Kirby, og fik sin debut i X-Men #1(X-Men) i September 1963.

Jean Grey er en mutant, født med enorme telepatiske og telekinetiske evner. Hun er en hjælpsom og omsorgsfuld person, men hun er også nødt til at håndtere det faktum, at hun er Omega-level mutant (kendt fra X-Men: The Last Stand som en Niveau 5 mutant) og det at hun er indehaveren af den kosmiske kraft, også kendt som Phoenix kraften. Hun møder døden adskillige gange i løbet af serierne. Første gang var i "Dark Phoenix Saga," men på grund af sin forening med Phoenix Kraften, genopstår hun præcis som hendes navnesøster indikerer.

Jean er en vigtig person i hverdagen for Professor X, Wolverine og hendes mand Cyclops. Hun er med i størstedelen af X-Mens historie, og er med i begge af de animerede tegnefilm om X-Men og er også med i adskillige videospil omhandlende X-Men. Famke Janssen og Sophie Turner har spillet Jean Grey i X-Men-filmserien.

Eksterne henvisninger 
 Phoenix på ComicWiki 
 Jean Grey på marvel.com 
 

Figurer fra Marvel Comics
Figurer fra X-men
Superhelte
David (Michelangelo)

David er Michelangelos marmorstatue af hyrden David (1501 – 1504). Statuen forestiller David, før han skal i den tilsyneladende umulige kamp mod kæmpen Goliat.

Udformning 
David er skildret som en flot, ung og velproportioneret mand, der står i kontrapost 2 (vægten lagt på det ene ben; diagonaler i skuldre og hofteparti; den strakte side er forkortet, den afslappede forlænget). Det er bemærkelsesværdigt, at Davids ansigtsudtryk er roligt og fattet, men han udstråler dog aggressivitet. Det viser Michelangelos fantastiske evner som billedhugger. At David udstråler det aggressive ses i hans udspilede næsebor, rynkede pande og trodsige blik, der er rettet mod fjenden. David er skildret nøgen, hvilket symboliserer det rene, det klare og det perfekte. Lige som i den bibelske fortælling står han med sin slynge i sin venstre hånd og sten i den højre. Hans hoved og hænder er overdimensionerede, hvilket symboliserer styrke og klogskab. Grunden til at understrege Davids intellekt er at fremme forståelsen af, at klogskab er lige så vigtigt som styrke og henviser til antikken og de græske filosoffer. Trods Davids nøgenhed er fokus ikke på det seksuelle, hvilket Michelangelo har understreget ved at give ham en lille penis. Fokus er derimod på det unge renæssancemenneske, der har personlighed og bevidsthed, en person med selvstændig identitet. David er et ægte skønhedssymbol og intellektuelt.

Betydning i samtiden 
Davidskulpturen blev lavet i en periode, hvor Firenze var truet af de omkringliggende stater så vel som af Paven. Skulpturens symbolske betydning ses i historien om David og Goliat. Firenze ansås i denne sammenhæng for umiddelbart at være ligeså forsvarsløs, som David på forhånd syntes at være. Det viste sig dog i kampens hede at forholde sig helt anderledes. På den måde gav det indbyggerne håb og moralsk oprustning. Derfor blev statuen opstillet foran rådhuset i Firenze netop som symbol på selvstændighed og på kampen mod indre og ydre fjender. Florentinerne var yderst begejstrede og stolte af Davidstatuen. 

Firenze
Skulpturer
Sædingegård

Sædingegaard. "Sæthyng" er navnet på noget kongsgods, der nævnes i Kong Valdemars Jordebog, og dette er det første spor, vi træffer af Sædingegaard i de historiske kildemateriale. Jordebogen er fra 1230'erne. Gården ligger i Sædinge Sogn, Fuglse Herred, Lolland Kommune. Hovedbygningen er opført i 1881 ved H. C. Glahn

Sædingegaard Gods er på 927,6 hektar med Maglebjerggård.

Ejere af Sædingegaard 

(1230-1360) Kronen
(1360-1404) Benedikt Ahlefeldt
(1404-1415) Kronen
(1415-1416) Jens Svendsen Bryms
(1416-1449) Bertold Jensen Bryms
(1449-1479) Las Johansen
(1479-1482) Las Johansens dødsbo
(1482-1499) Mads Eriksen Gjøe
(1499-1509) Erik Madsen Gjøe
(1509) Else Eriksdatter Gjøe gift Mormand
(1509-1545) Erik Mogensen Mormand 
(1545-1574) Mads Eriksen Mormand
(1574-1591) Anne Jørgensdatter Abildgaard gift Mormand
(1591-1621) Erik Christoffersen Mormand 
(1621-1622) Anne Christoffersdatter Lindenov gift Mormand
(1622-1631) Herlof Eriksen Mormand
(1631-1642) Palle Rosenkrantz
(1642-1662) Birgitte Pallesdatter Rosenkrantz gift Skeel
(1662-1688) Christen Jørgensen Skeel
(1688-1695) Jørgen Christensen Skeel
(1695-1698) Benedicte Margrethe Brockdorff gift Skeel
(1698-1699) Hans Mikkelsen Vinding
(1699-1722) Henning Ulrich von Lützow
(1722-1759) Christian Frederik von Lützow
(1759-1784) Godske Hans von Krogh 
(1784-1788) Godske Hans von Krogh 
(1788-1831) Christian Friderich Dall
(1831-1859) Godske Hans Dall
(1859-1871) Wilhelm Tesdorpf
(1871-1889) Edward Tesdorpf
(1889-1916) Oscar Brun
(1916-1944) Jens Nymann 
(1944-1969) Sven Olaf Søren Nymann
(1969-1984) Jens Nymann 
(1984-2012) Sven Nymann / Jens Nymann
(2012-) Sven Nymann

Henvisninger

Andre 
 J.P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Slaget ved Akroinon

Slaget ved Akroinon blev i 739 e. Kr. udkæmpet ved Akroinon (også kendt som Acroinon eller Acroinum) nær Afyon) i det vestlige Anatolien mellem de østromerske styrker ledet af kejser Leo III af Isauria og kronprins Konstantin (V) – og en ummayyadisk arabisk invasionshær under kaliffen Hisham ibn Abd al-Malik og hans broder Sulayman. Den østromerske sejr blev total og førte til fordrivelsen af arabiske styrker fra Anatolien og stillede det Østromerske kejserdømme i en fordelagtig position til at udnytte det ummayyadisk sammenbrud ved slaget ved Zab i 750.

Slaget ved Akroinon er detaljeret beskrevet i munken Theophanes Homologetes krøniker fra omkring 810.

Referencer 
 Blankinship, Khalid Yahya (1994). The End of the Jihad State: The Reign of Hisham Ibn 'Abd Al-Malik and the Collapse of the Umayyads. SUNY Press. 
 Mango, Cyril (2003). The Oxford History of Byzantium. Oxford: Oxford University Press. 
 Stearns, Peter N. (2001). The Encyclopedia of World History. Houghton Mifflin Books. 
 Young, George Frederick (1916). East and West Through Fifteen Centuries: Being a General History from B.C. 44 to A.D. 1453. Longmans, Green and Co.

Akroinon, Slaget ved
Akroinon, Slaget ved
Herning Gymnasium

Herning Gymnasium blev grundlagt i 1923, og har mere end 1000 elever. Gymnasiet ligger på H.P. Hansensvej 8 i Herning, og er kommunens eneste almene gymnasium (STX). Gymnasiet fik i 2014 en tilbygning, der skulle gøre bygningen meget mere åben og lys.

Herning Gymnasium har en stor kunstsamling, bl.a. hænger Nadia Plesners værk Darfurnica i skolens festsal.

Rektorer 
 1923-1932 V. S. Lauritsen
 1932-1959 C. L. Christensen
 1959-1986 E. Dreyer Jørgensen
 1986-1988 Ove Østergaard
 1988-2020 Søren Brøndum
 2020- Momme Mailund

Kendte studenter 
 1941, Niels Holst-Sørensen, atletikudøver, generalmajor
 1944, Knud Friis, arkitekt
 1953, Lisbeth Smedegaard Andersen, Forfatter, teolog
 1964: Poul Dahl, tidligere oberstløjtnant, politkker
 1966: Gorm Toftegaard Nielsen, professor
 1971: Erik Werlauff, professor, advokat
 1971: Stig Dalager, fortatter
 1976: Henrik Holmer, tidligere borgmester
 1980: Lene Gammelgaard, bjergbestiger
 1981: Jesper Vahr, diplomat og ambassadør
 1985: Jesper Bæhrenz, radiovært, tv-vært, producer, spiludvikler og manuskriptforfatter
 1988: Dorte West, borgmester
 1988: Claus Elming, studievært og tidligere amerikansk fodboldspiller
 1990: Morten Backhausen, tidligere professionel golfspiller
 1991: Jacob Tingleff, stand-up komiker
 1992: Adam Nielsen, Oscar-nomineret filmklipper
 1993: Peter Lodahl, kgl. operasanger og musikchef
 1994: Svend Brinkmann, professor, medlem af Etisk Råd
 1996: Eva Harlou, arkitekt og tv-vært
 1997: Mads Brandstrup, journalist
 2000: Thomas Bredahl, tidligere guitarist i Volbeat
 2005: Thomas Skov Gaardsvig, forfatter, tv-vært og journalist
 2019: Emma Friis, håndboldspiller
 2021: Emma Færge, professionel fodboldspiller

Referencer 

Gymnasier i Danmark
Gymnasium
Etableret i 1923
Gymnasium
Silkeborg Boldklub

Silkeborg Boldklub (forkortet SB) er en dansk fodboldklub hjemmehørende i Silkeborg. Klubbens førstehold spiller i de lokale serier under Jydsk Boldspil-Union (JBU) og afvikler deres hjemmebanekampe på Søholt Idrætsanlæg - Øst.

Klubbens historie 
Fodboldklubben blev dannet den 1. maj 1946 af nogle kammerater (herunder det senere æresmedlem Tage Jensen), som begyndte at spille fodbold på banerne hvor Resedavej og Lupinvej i Silkeborg senere skulle komme til at ligge. Klubben havde på daværende tidspunkt en træningsbane, en opvisningsbane samt et omklædningshus med to rum og koldt vand. Klubben blev ved stiftelsen navngivet Alderslyst Boldklub (forkortet ABK), fordi man dengang holdt til i bydelen Alderslyst. Da det nye anlæg på Søholt blev etableret omkring 1952, besluttede man at flytte klubben dertil samtidig med at man foretog et navneskifte til Silkeborg Boldklub midt i halvtredserne.

Silkeborg Kommune fik i 1960'erne bygget en sortfarvet omklædningsbygning på Søholt til klubben. Da foreningen stadig ikke havde sit eget klubhus, var man nødsaget til at afholde bestyrelsesmøder, afvikling af foreningsballer o.a. på "Alderslyst Kro" (i dag "King's Pub") samt "Isbjørnen". I klubbens tidlige år skaffede man penge til klubbens drift ved at arrangere baller på Alderslyst Kro og flere andre alternative måder. Dette er klubben stadig kendt for i lokalområdet, hvor støtteforeningen Silkeborg Boldklubs Venner skaffer penge til klubben ved at arrangere koncerter med blandt andre Lars Lilholt og Sussi og Leo. Klubbens faciliteter inkluderer i dag et klubhus i to etager på den østlige del af idrætsanlægget på Søholt, tre 11-mandsbaner, en grusbane med belysning til træning i vintermånederne samt en opvisningsbane med reklamebander og måltavle, der denes med naboklubben Silkeborg KFUM.

I 1946 skulle klubben begynde sin sportslige tilværelse i den daværende B-række under JBU. Efterfølgende fik man spillet sig op i JBUs A-række, Mellemrækken og den lille Mesterrække. Transporten af spillerne til udebanekampe foregik dengang med tog eller lastbil, eftersom ingen af medlemmerne på dette tidspunkt havde bil. Udgifterne til transport deltes imellem medlemmerne.

Gennem de seneste 20 år er klubben også blevet kendt for sit arbejde i forbindelse med integrationen af to-sprogede. Mange indvandrerbørn fra boligkomplekset på Resedavej og Lupinvej har valgt at spille fodbold i Silkeborg Boldklub og klubben har på denne måde fået reetableret sin forbindelse med området, hvor man oprindeligt startede.

Fodnoter

Ekstern kilde/henvisning 
 Silkeborg Boldklubs officielle hjemmeside 
 Herrer Serie 1 - Efterår 2015, Pulje 8 , dbu.dk
Fodboldklubber under DBU Jylland
Boldklub
Etableret i 1946
Mandalay

Mandalay er den næststørste by i Myanmar (tidligere Burma) og havde i 2005 en befolkning på 927.000. 

Byen var den sidste kongelige hovedstad for Myanmar og hovedstad for den nuværende Mandalay region. Byen afgrænses mod vest af Ayeyarwadyfloden og ligger på koordinaterne 21°58′N 96°04′E, 716 km nord for Yangon.

Billedgalleri 

Byer i Burma
SB

Forkortelsen SB kan hentyde til flere forskellige ting:
 Sanderum Boldklub – en dansk fodboldklub
 Skagensbanen - en jernbanestrækning og et tidligere jernbaneselskab
 Silkeborg Boldklub – en dansk fodboldklub
 Stolen base – et udtryk inden for baseball
 Stenløse Boldklub – en dansk fodboldklub
 Sb - antimon's kemiske symbol i Det periodiske system
 sb. - subtantiv = navneord
Lind Skole

Lind Skole fik sin nuværende placering i 1916. Skolen er Herning Kommunes ældste skole, og har 718 (2012) elever fordelt på 34 (2011) klasser fra børnehaveklasse til 9. klasse. Det er dermed også kommunens største skole.

Skolens historie 

I 1742, begyndte undervisningen i et gammelt lyngtækket, lerklinet jordløst degnebo beliggende "på fortovet af Rind Kirke" – som der står i indberetningen til Biskop Brorson i Ribe. 

I 1776 blev der bygget et nyt skolehus af soltørrede mursten og med stråtag. Det
eksisterer den dag i dag og er en af kommunens ældste bygninger.

Omkring 1805 flyttedes skolen til Lind på den grund, der i dag er Vester Lindvej nr. 17.

I 1916 blev skolen flyttet om på Kollundvej, og den gamle skole på Vester Lindvej blev solgt.

I 1960 fik Lind by vokseværk, og det var nødvendigt med en udvidelse af skolen. 

Fra 1959-1974 udviklede Lind Skole sig fra en lille landsbyskole til en stor centralskole med over 900 elever fra børnehaveklasse til 10. årgang, hvorfor endnu en skole i Lind, Højgårdskolen blev bygget i 1977.

Kilder/eksterne henvisninger 
 Lind skole

Folkeskoler i Herning Kommune
Vårskovgård

Vårskovgård er en gammel hovedgård, som nævnes første gang i 1416. Vårskovgård kom ind under Knuthenborg, som en avlsgård i 1685. Gården ligger i Bandholm Sogn, Fuglse Herred, Maribo Amt, Maribo Kommune, Lolland Kommune.

Vårskovgård, der nu kun er avlsgård, er på 45 hektar

Ejere af Vårskovgård 

 (1416) Niels Lauridsen
 (1416-1450) Katrine Knudsdatter gift Lauridsen
 (1450-1664) Maribo Kloster
 (1664-1685) Kronen
 (1685-1697) Eggert Christoffer von Knuth 
 (1697-1714) Søster Corneliusdatter Lerche gift von Knuth
 (1714-1736) Adam Christoffer lensgreve Knuth 
 (1736-1747) Ida Margrethe Reventlow gift Knuth
 (1747-1776) Eggert Christoffer lensgreve Knuth 
 (1776-1808) Johan Henrik lensgreve Knuth
 (1808-1818) Frederik lensgreve Knuth 
 (1818-1856) Frederik Marcus lensgreve Knuth 
 (1856-1874) Eggert Christoffer lensgreve Knuth 
 (1874-1888) Adam Wilhelm lensgreve Knuth 
 (1888-1920) Eggert Christoffer lensgreve Knuth 
 (1920-1967) Frederik Marcus lensgreve Knuth 
 (1967-1970) Frederik Marcus lensgreve Knuth / Adam Wilhelm Josef greve Knuth 
 (1970-1997) Adam Wilhelm Josef lensgreve Knuth 
 (1997-2001) Adam Wilhelm Josef lensgreve Knuth / Charlotte Birgitte Bille-Brahe-Selby lensgrevinde Knuth
 (2001-2006) Adam Wilhelm Josef lensgreve Knuth / Charlotte Birgitte Bille-Brahe-Selby lensgrevinde Knuth / Adam Christoffer greve Knuth 
 (2006-) Adam Christoffer greve Knuth

Ekstern henvisninger 
 Knuthenborg Safari Park

Kilder 
J. P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Disjunktion

Disjunktion er en betegnelse i logik og matematik for et udsagn eller en funktion, der resulterer i værdien falsk, når begge (eller alle) operander er falske og ellers værdien sand.

I logik skrives en disjunktion
       

eller
     

Og læses: Det er tilfældet at P eller det er tilfældet at Q; eller begge dele.

Se også 
 Logisk operator

Logik
Manhwa

Manhwa betyder tegneserie på koreansk. Manhwa er meget populær i Korea, ligesom manga er det i Japan. Manhwa minder meget om manga. Temaerne er de samme og genrerne lige så brede. Der er dog væsentlige forskelle. Hvor manga læses fra højre til venstre, læses manhwa fra venstre til højre, på samme måde som vestlige tegneserier. Stregen er oftest løsere i en manhwa end en manga, dvs. ikke så stilistisk som manga ofte er. Der er endnu ikke udkommet så mange manhwa-tegneserier i Danmark.

Liste over danske manhwa-udgivelser 
 Demon Diary
 I.N.V.U.

Eksterne henvisninger 

Tegneserier fra Korea
Erogen zone

De erogene zoner er de områder på kroppen, hvorfra seksuelle stimuli kan opleves. Disse forekommer som kønsorganer, brystvorter, anus, læber, øreflipper, knæ, tæer. Ved at stimulere disse områder, kan man opnå seksuel tilfredsstillelse eller seksuel stimulering. 

Sexologi
Ragnhild

Ragnhild er et pigenavn, der er gammelt nordisk og betyder "gudindviet". Navnet Ragna er afledt af Ragnhild. I alt var der i 2001 2.818 personer med et af disse navne ifølge Danmarks Statistik.

Kendte personer med navnet 
Ragnhild, norsk prinsesse.
Ragna Nikolasdotter, norsk dronning.
Ragnhild Eriksdatter, norsk sagndronning til Harald Hårfager.
Ragnhild Hveger, dansk svømmer.
Ragnhild Sannom, dansk skuespiller.
Ragnhild Aamodt, norsk håndboldspiller.

Navnet anvendt i fiktion 
I TV 2-julekaldenderen Jul i Valhal hedder hovedpersonen Sofies mormor Ragnhild.

Andre anvendelser 
Color Line har en færge mellem Hirtshals og Stavanger/Bergen, der hedder Prinsesse Ragnhild (opkaldt efter den norske prinsesse).

Pigenavne
Strandholm

Strandholm hed oprindeligt Lineslyst og er en lille sædegård. Gården ligger i Rødby Sogn, Fuglse Herred, Maribo Amt, Lolland Kommune, før 2007 Rødby Kommune.

Strandholm Gods er på 122 hektar

Ejere af Strandholm 

 (1873) L. D. Hansen
 (1873) Enke Fru Hansen
 (1873-1886) Edvard Meincke
 (1886-1889) Kreditkassen For Landejendomme I Østifterne
 (1889-1906) Frederik Salicath
 (1906-1911) Interessentskab
 (1911-1918) Søren Rasmussen
 (1918-1923) L. Messerschmidt
 (1923-1931) Hans Herløv Hansen
 (1931-1955) M. Vestergaard Danielsen
 (1955-1985) Ejnar Nørregaard
 (1985-1997) Ejnar Nørregaard / Hans Christian Nørregaard
 (1997-) Hans Christian Nørregaard

Kilder 
 J. P. Trap: Danmark 1955, Kraks Landbrug

Herregårde i Lolland Kommune
Herregårde i Maribo Amt
Fansub

Fansubs betegner uofficielle undertekst (engelsk: subtitles) er af en film eller TV-serie, fremstillet af fans. Ordet bruges primært i forbindelse med fanoversættelser af japansk anime.

Fansub må ikke forveksles med scanlation, fanoversættelse af tegneserier.

Historie 
Fansubs opstod i 1980'erne, da der både skete en eksplosion i antallet af anime-serier produceret i Japan, og den nødvendige teknologi blev tilgængelig for almindelige forbrugere. Tidlige fansubs blev lavet ved at en gruppe modtog et videobånd med posten fra Japan, og derefter oversatte indholdet. Ved hjælp af undertekstnings-software og en genlock kunne gruppen derefter overspille videoen til et nyt bånd og samtidig lægge underteksterne på.

Fansubs fortsatte med at blive lavet ved hjælp af VHS-bånd og genlocks helt op til omkring årtusindskiftet, hvor digisub bevægelsen startede. På det tidspunkt var internet-forbindelser blevet hurtige nok og computere kraftige nok til at det kunne betale sig at både hente den kildevideoen over Internet, lægge underteksterne på rent digitalt, samt distribuere det endelige resultat over Internet. Sådan fortsætter fansubs med at blive produceret i dag.

Proces 
De typiske skridt i skabelsen af en moderne digital fansub er som følger:
 En raw-provider skaffer en rå optagelse fra tv eller en dvd.
 Oversætteren gennemser den rå optagelse og skriver oversættelser for alle linjer ned.
 Timeren synkroniserer oversættelsen efter lyden i optagelsen.
 Typografisten vælger skrifttyper, farver osv. til underteksterne, og placerer "skilte" på videoen, hvis der er tekst der skal oversættes.
 Encoderen samler alle delene og producerer en komprimeret video med underteksterne lagt på.

Jura 
Distribution af fansub er ulovligt, da det er et brud på ophavsretten, men i praksis tolereres det i betydeligt omfang. Følgen er at det langt hen ad vejen foregår i fuld offentlighed, og i så stort omfang at de fleste nye animeafsnit foreligger i fansubbet version på internettet allerede få dage efter første udsendelse i tv.

Se også 
 Anime

Anime- og mangabegreber
Oversættelse
Krebs

Krebs kan have flere betydninger:
 Krebsdyr – en slags leddyr
 Storkrebs – en klasse af krebs
 Krebsen – et astronomisk stjernebillede
 Krebsen (stjernetegn) – et astrologisk stjernetegn
 Krebs (slægt) – en dansk slægt
 Citronsyrecyklus – Krebs' cyklus er en vigtig del af stofskiftet

Se også
 Krebsens vendekreds (flertydig)
Abruptum

Abruptum var et black metal band fra Sverige. De blev stiftet i 1990 af It, All og Ext. Efter et stykke tid fik Ext sparket, og han blev erstattet af Evil.

Abruptum skrev pladekontrakt med Deathlike Silence Productions, som blev drevet af Euronymous fra norske Mayhem. Senere fik de deres eget pladeselskab, Blooddawn Productions.

Abruptum blev opløst i 2005.

Ekstern henvisning 
 Tartarean Desire – Abruptum 

Musikgrupper fra Sverige
Løve (flertydig)

Løve kan henføre til flere artikler:
 Løve – et rovdyr i kattefamilien
 Løve (by) – en landsby i Gierslev Sogn, Kalundborg Kommune
 Løve (Silkeborg Kommune) – en bebyggelse i Bryrup Sogn
 Løven (stjernebillede) – et astronomisk stjernebillede
 Løven (stjernetegn) – et astrologisk stjernetegn
 Løve (film) – tysk animationsfilm fra 2018 af Julia Ocker
 Løve (dokumentarfilm) – dansk dokumentarfilm fra 1967

Personer
 Henrik Løve – (1129–95), fyrste i det Tysk-romerske rige

Se også
 Istedløven – en skulptur forestillende en siddende løve
 Lille Løve – et astronomisk stjernebillede
 Løve Herred – det sydligste herred i Holbæk Amt
 Løvegård – en herregård i Kalundborg Kommune, ved landsbyen Løve
 Løvejagten – dansk film fra 1908
 I Løvens tegn – en dansk film fra 1976
 Løvernes Konge – en Disney-tegnefilm
 Löwe
Havløkkegård

Havløkkegård er en lille hovedgård, som nævnes første gang i 1418, og kom ind under Knuthenborg, som en avlsgård i 1698. Gården ligger i Bandholm Sogn, Fuglse Herred, Maribo Amt, Maribo Kommune. Hovedbygningen er opført i 1870. 
Sydøst for gården er der et voldsted fra middelalderen.
Havløkkegård er på 149 hektar

Ejere af Havløkkegård 

 (1418-1450) Forskellige Ejere
 (1450-1475) Iven Jepsen Vognsen
 (1475-1495) Benedicte Pedersdatter Griis gift Vognsen
 (1495-1500) Sten Pedersen
 (1500-1552) Eskil Gjøe
 (1552-1589) Eline Gjøe
 (1589-1607) Lave Beck
 (1607-1614) Jochum Lavesen Beck
 (1614-1630) Mette Lavesdatter Beck gift Bille
 (1630-1641) Erik Bille
 (1641-1674) Lave Eriksen Bille
 (1674-1679) Dorthea Iversdatter Skov gift (1) Bille (2) Wildenrath
 (1679-1685) Christian Lavesen Bille / Jørgen Lavesen Bille / Manderup Lavesen Bille
 (1685-1694) Christian Wildenrath / Christian Lavesen Bille / Jørgen Lavesen Bille / Manderup Lavesen Bille
 (1694-1697) Christian Wildenrath / Christian Lavesen Bille / Jørgen Lavesen Bille
 (1697-1698) Christian Wildenrath / Christian Lavesen Bille
 (1698-1701) Christian Wildenrath / Søster Corneliusdatter Lerche gift von Knuth
 (1701-1714) Søster Corneliusdatter Lerche gift von Knuth
 (1714-1736) Adam Christoffer lensgreve Knuth 
 (1736-1747) Ida Margrethe Reventlow gift Knuth
 (1747-1776) Eggert Christoffer lensgreve Knuth 
 (1776-1808) Johan Henrik lensgreve Knuth
 (1808-1818) Frederik lensgreve Knuth 
 (1818-1856) Frederik Marcus lensgreve Knuth 
 (1856-1874) Eggert Christoffer lensgreve Knuth 
 (1874-1888) Adam Wilhelm lensgreve Knuth 
 (1888-1920) Eggert Christoffer lensgreve Knuth 
 (1920-1967) Frederik Marcus lensgreve Knuth 
 (1967-1970) Frederik Marcus lensgreve Knuth / Adam Wilhelm Josef greve Knuth 
 (1970-1997) Adam Wilhelm Josef lensgreve Knuth 
 (1997-2001) Adam Wilhelm Josef lensgreve Knuth / Charlotte Birgitte Bille-Brahe-Selby lensgrevinde Knuth
 (2001-2006) Adam Wilhelm Josef lensgreve Knuth / Charlotte Birgitte Bille-Brahe-Selby lensgrevinde Knuth / Adam Christoffer greve Knuth 
 (2006-) Adam Christoffer greve Knuth

Ekstern henvisninger 
 Knuthenborg Safari Park
 Havløkkegaard - fra Dansk Center for Herregårdsforskning 
 Voldstedet på Fund og Fortidsminder

Kilder 
 J.P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Savnsøgård

Savnsøgård er et gods oprettet i 1860 af brødrene Casse. Savnsøgård er nu en avlsgård under Gottesgabe. Gården ligger i Vestenskov Sogn, Lollands Sønder Herred, Maribo Amt, Rudbjerg Kommune. Hovedbygningen er opført i 1880.

Savnsøgård hører under Rudbjerggård og er på 313,5 hektar. I 1900 var den på 29 5/8 tønder hartkorn, 735 tønder land (353 i Nakskov Lands.), hvoraf 160 eng, resten ager; 4 huse.

Ejere af Savnsøgård 
 (1860-1867) Fr. Casse / P. Casse
 (1867-1872) P. Casse
 (1872-1876) P.C.F. Mourier-Petersen / J.V. Saxtorph
 (1876-1877) P.C.F. Mourier-Petersen
 (1877-1898) P.C.F. Mourier-Petersen / P.J. de Neergaard / G.P. Thalbitzer
 (1898-1932) Interessenskab
 (1932-1975) De Danske Sukkerfabrikker A/S
 (1975-1997) Niels I. Wibholm
 (1997-2008) Stig Husted-Andersen
 (2008-2009) Stig Husted-Andersens dødsbo
 (2009-2012) Boet efter Stig Husted-Andersen
 (2012 – ) Gustav Erik von Rosen

Kilder 
J. P. Trap: Danmark, Kraks Landbrug

Lokaliteter i Lolland Kommune
Godser i Danmark
Etableret i 1860